
Për kalimin e disa mjediseve të ndërmarrjes elektroteknike, Tiranë, në përgjegjësi administrimi të drejtorisë së përgjithshme të metrologjisë dhe kalibrimit

Në mbështetje të nenit 100 të Kushtetutës, të neneve 13 e 15, shkronja “c”, të ligjit nr.8743, datë 22.2.2001 “Për pronat e paluajtshme të shtetit”, dhe të ligjit nr.7582, datë 13.7.1992 “Për ndërmarrjet shtetërore”, të ndryshuar, me propozimin e Ministrit të Ekonomisë, Tregtisë dhe Energjetikës, Këshilli i Ministrave

Vendosi:

1. Kalimin e disa mjediseve të godinës 2-katëshe silicate, me sipërfaqe totale 2209 m2, deri tani në administrim të Ndërmarrjes Elektroteknike, Tiranë, në përgjegjësinë e administrimi të Drejtorisë së Përgjithshme të Metrologjisë dhe Kalibrimit, sipas planvendosjes që i bashkëlidhet këtij vendimi.
2. Ky kalim të pasqyrohet në regjistrat përkatës të Zyrës Qendrore të Regjistrimit të Pasurive të Paluajtshme.
3. Ngarkohen Ministria e Ekonomisë, Tregtisë dhe Energjetikës, Drejtoria e Përgjithshme e Metrologjisë dhe Kalibrimit, Ndërmarrja Elektroteknike, Tiranë dhe Zyra Qendrore e Regjistrimit të Pasurive të Paluajtshme, për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha

